CELEX: 62019TN0519
Language: bg
Date: 2019-07-22 00:00:00
Title: Дело T-519/19: Жалба, подадена на 22 юли 2019 г. — Forte/Парламент

9.9.2019   
            
            
               BG
            
            
               Официален вестник на Европейския съюз
            
            
               C 305/66
            
         
      Жалба, подадена на 22 юли 2019 г. — Forte/Парламент
      (Дело T-519/19)
      (2019/C 305/76)
      Език на производството: италиански
      
         Страни
      
      
         Жалбоподател: Mario Forte (Неапол, Италия) (представители: C. Forte и G. Forte, avvocati)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  като главно искане, да отмени обжалвания акт,
               
            
                  —
               
               
                  като главно искане, да отмени всеки по-ранен, свързан с и следващ обжалвания акт, който има правни последици за жалбоподателя,
               
            
                  —
               
               
                  да осъди Европейския парламент да заплати съдебните разноски.
               
            
         Основания и основни доводи
      
      Настоящата жалба е срещу решение на Европейския парламент D(2019)20777 подписано от г-н Sune Hansen, началник на Отдела за възнагражденията и социалните права на членовете на Европейския парламент на Дирекция за финансови права и социални права на членовете на Европейския парламент, Генерална дирекция „Финанси“ на Европейския парламент, относно ново определяне на пенсионните права за пенсия за осигурителен стаж и възраст, след влизането в сила на 1 януари 2019 г. на Решение на Ufficio di Presidenza della Camera dei Deputati (Бюро на председателството на камарата на депутатите, Италия) № 14/2018 и за връщане на недължимо платените суми.
      Мотивите и основните доводи са идентични на изложените по дела T-345/19, Santini/Парламент; T-347/19, Falqui/Парламент и T-389/19, Coppo Gavazzi/Парламент.
      Конкретно се посочва нелогичността на мотивите на обжалваното решение, липсата на преценка на законосъобразността на Решение № 14/2018 от гледна точка на общите принципи на правото на Европейския съюз, каквито са принципите на разумност, на пропорционалност, на правна сигурност, на предвидимост и на оправданите правни очаквания, както и на защитата на придобитите права, нарушение на член 6 от Договора за ЕС, нарушение на Мерките за прилагане на Устава на членовете на Европейския парламент, нарушение на Финансовия регламент, нарушение на принципите на равенство и на недопускане на обратно действие на нормите, както и на принципа на достъп до защита и до правосъдие.